Twee in hof vir baba-aannemingslenterArgieffoto. Jennie-Lee Greyling (27) en haar kêrel, JP Beyleveld (27), ŉ paartjie van die Oos-Rand, het Maandag in die Edenvale-landdroshof verskyn nadat hulle glo ŉ baba aannemingslenter “bedryf” het, het Beeld Dinsdag berig. Greyling het glo ŉ kinderlose egpaar, Hennie en Adel van Blerk, uit derduisende rande verkul deur hulle onder die indruk te bring dat sy hulle help om die tweeling aan te neem. Die egpaar het verlede Donderdag uitgevind dat hulle gekul is, en dat die tweeling nie bestaan nie. Hulle het die saak by die polisie aangemeld. Die polisie het gesê hulle is op soek na nog ŉ man, Shauwn van der Mescht, wat hulle in die ondersoek kan bystaan. Hy was een van Greyling se kollegas by ŉ liefdadigheidsorganisasie in Edenvale. Greyling en Beyleveld is elk op borgtog van R1 500 vrygelaat nadat hulle op aanklag van onder meer diefstal verskyn het. Die saak is tot 7 November uitgestel. – SAPA